བརྟན་བཞུགས་བསྟར་འབུལ་སྐབས་༧གོང་ས་རྒྱལ་བ་རིན་པོ་ཆེ་མཆོག་ནས་བརྟན་བཞུགས་གོ་སྒྲིག་ཚོགས་ཆུང་གི་ཡི་གེའི་ནང་བོད་ཀྱི་སྐད་ཡིག་ལ་གཅེས་འཛིན་དང་ཚང་མ་གཅིག་གྱུར་གྱིས་དམ་ཚིག་ལྡན་པ་ཞིག་བྱ་རྒྱུ་ཡིན་ཞེས་ལབ་ཡོད་པ་དེ་ཞེ་དྲག་ཡག་པོ་ཡིན་སྐོར་གསུངས་སོང་།དེ་རིང་སྔ་དྲོའི་ཆུ་ཚོད་༩སྟེང་དྷ་ས་ཐེག་ཆེན་ཆོས་གླིང་གཙུག་ལག་ཁང་དུ།ཀ་རྡོར་སྒང་གསུམ་དང་ར་ཝང་ལ།དབུས་གཙང་དང་མདོ་སྟོད།མདོ་སྨད་ཆོལ་ཁ་བཅས་ཐུན་མོང་ནས་༧གོང་ས་རྒྱལ་བ་རིན་པོ་ཆེ་མཆོག་ལ་སྒྲོལ་དཀར་ཡིད་བཞིན་འཁོར་ལོའི་སྒོ་ནས་བརྟན་བཞུགས་བསྟར་འབུལ་ཞུས་སོང་བ་དང་།བརྟན་བཞུགས་ཀྱི་མཛད་སྒོའི་ཐོག་བོད་མིའི་སྒྲིག་འཛུགས་ཀྱི་མཛད་གཙོ་རྣམ་པའི་གཙོས་དྷ་ས་ཁུལ་གྱི་སེར་སྐྱ་མི་མང་དང་།ཕྱི་རྒྱལ་བ་བཅས་ཁྱོན་མི་གྲངས་༥༠༠༠ཡས་མས་འཛོམས་འདུག་ལ།ཉིན་རྒྱབ་ཏུ་ཆོལ་ཁ་གསུམ་སོགས་ཀྱི་གཞས་སྣ་འཁྲབ་སྟོན་བྱེད་ཀྱི་འདུག